2015. gada 21. oktobrī Rīkojums Nr. 649

Rīgā (prot. Nr. 55  34. §)

**Par koncepcijas "Valsts informācijas un komunikācijas tehnoloģiju pārvaldības organizatoriskais modelis" īstenošanas gaitu
līdz 2015. gada 15. jūnijam**

1. Atbalstīt konceptuālā ziņojuma "Par koncepcijas "Valsts informācijas un komunikācijas tehnoloģiju pārvaldības organizatoriskais modelis" īstenošanas gaitu līdz 2015. gada 15. jūnijam" II nodaļā "Problēmu un situācijas apraksts un to risinājumi" ietvertos problēmu risinājumus.

2. Noteikt Vides aizsardzības un reģionālās attīstības ministriju par atbildīgo institūciju šā rīkojuma 1. punktā minēto risinājumu īstenošanā.

 3. Jautājums par papildu valsts budžeta līdzekļu piešķiršanu Vides aizsardzības un reģionālās attīstības ministrijai valsts informācijas un komunikācijas tehnoloģiju pārvaldības organizācijas nodrošināšanai skatāms Ministru kabinetā kopā ar visu ministriju un citu centrālo valsts iestāžu priekšlikumiem jaunajām politikas iniciatīvām likumprojekta "Par valsts budžetu 2017. gadam" un likumprojekta "Par vidēja termiņa budžeta ietvaru 2017., 2018. un 2019. gadam" sagatavošanas un izskatīšanas procesā atbilstoši valsts budžeta finansiālajām iespējām.

Ministru prezidente Laimdota Straujuma

Vides aizsardzības un

reģionālās attīstības ministra vietā –

iekšlietu ministrs Rihards Kozlovskis